**К ОПУБЛИКОВАНИЮ**

## КОМИ РЕСПУБЛИКАЛӦН

# ОЛАНПАС

# **“Коми Республика мутасын**

# **организацияяслӧн чуктӧс вылӧ вот серти**

# **инвестиция вот бергӧдӧм йылысь” Коми Республикаса**

# **Оланпасӧ вежсьӧмъяс пыртӧм йылысь**

## Примитӧма Коми Республикаса

Каналан Сӧветӧн 2023 вося лӧддза-номъя тӧлысь 21 лунӧ

**1 статья.** Пыртны “Коми Республика мутасын организацияяслӧн чуктӧс вылӧ вот серти инвестиция вот перйӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2019, 21 №, 318 ст.; 2021, 3 №, 46 ст.; 2022, 15 №, 232 ст.) татшӧм вежсьӧмъяс:

1. 1 статьяын:

1) 1 юкӧнын:

а) 2 пунктын “15 млрд шайтысь оз этшаджык инвестиция.” кывъяс вежны “15 млрд шайтысь оз этшаджык инвестиция;” кывъясӧн;

б) содтыны татшӧм сюрӧса 3 пункт:

“3) вот мынтысьяс – россияса организацияяс, кодъясӧс пасйӧма Коми Республикаын меститчанін серти, да (либӧ) вот мынтысьяс – россияса организацияяс, кодъясӧс пасйӧма Россия Федерацияса мукӧд субъектын меститчанін серти, но кодъяс уджалӧны Коми Республикаын торъя юкӧдувъяс пыр, кодъяслӧн экономикаын медшӧр удж сикасӧн (кутшӧмӧс сикасалӧны ОК 029-2014 Экономика удж сикасъяслӧн ставроссияса классификатор серти (КДЕС 2 ред.) удж сикасъяслӧн кодъяс подув вылын) лоӧ 61 “Телекоммуникацияяс юкӧнын удж”, сэк, кор вот мынтысьяс пуктӧны Коми Республика мутасын вот мынтысьлӧн медшӧр капиталӧ инвестицияяс, кутшӧмъясӧс веськӧдӧма связь инфраструктура сӧвмӧдӧм да (либӧ) ӧнъяӧдӧм вылӧ сы могысь, медым могмӧдны волоконно-оптическӧй связь линияясӧн вӧдитчӧмӧн “Ӧтуввез” юӧртан да телекоммуникация вез дорӧ гортса овмӧсъяслы йитчыны (пырны) позянлун да (либӧ) лӧсьӧдны Коми Республика мутасын 4G стандарта подвижнӧй радиотелефон связь:

вот мынтысьяслы – россияса организацияяслы, кодъясӧс пасйӧма Коми Республикаын меститчанін серти, – 1 миллионысь абу этшаджык шайт мындаын быд воысь, мый мунӧ инвестиция вот перъян во водзын;

вот мынтысьяслы – россияса организацияяслы, кодъясӧс пасйӧма Россия Федерацияса мукӧд субъектын меститчанін серти, но кодъяс уджалӧны Коми Республикаын торъя юкӧдувъяс пыр, – 100 миллионысь абу этшаджык шайт мындаын быд воысь, мый мунӧ инвестиция вот перъян во водзын.”;

2) содтыны татшӧм сюрӧса 11 юкӧн:

“11. Инвестицияяс веськӧдан условиеясӧ, кутшӧмъясӧс урчитӧма тайӧ статьяса 1 юкӧнлӧн 3 пунктӧн, кутчысьӧмсӧ прӧверитӧ Коми Республикаса Веськӧдлан котырӧн уполномочитӧм Коми Республикаса олӧмӧ пӧртысь власьт орган Коми Республикаса Веськӧдлан котырлӧн нормативнӧй инӧда актӧн урчитӧм пӧрадокын.”;

3) 2 юкӧнса 1 пунктӧ содтыны татшӧм сюрӧса “в” пунктув:

“в) кутшӧмъяс пырӧны коймӧд – дасӧд амортизационнӧй группаясӧ, кутшӧмъясӧс лӧсьӧдӧма да (либӧ) ньӧбӧма, да (либӧ) выльмӧдӧма, да (либӧ) ӧнъяӧдӧма, да (либӧ) техническӧя выльмӧдӧма, шӧр средствояслӧн объектъяс кындзи, кутшӧмъяс серти вӧдитчӧны “Коми Республика мутасын организацияяслӧн эмбур вылӧ вот йылысь” Коми Республикаса Оланпаслӧн 5 статьяӧн урчитӧм вот кокньӧдъясӧн, – вот мынтысьяслы, кодъясӧс индӧма тайӧ статьялӧн 1 юкӧнса 3 пунктын (Россия Федерацияса вот кодекслӧн 2861 статьяса 4 пунктӧн урчитӧм шӧр средствоясса объектъяс кириттӧг);”;

4) 4 юкӧнса 2 пунктын “1 пунктса “б” пунктулын” кывъяс вежны “1 пунктса “б” да “в” пунктувъясын” кывъясӧн;

5) 6 юкӧнса 2 пунктын “2 пунктын” кывъяс вежны “2 да 3 пунктъясын” кывъясӧн.

2. 2 статьяын:

1) 1 юкӧнын “2024 вося” кывъяс вежны “2027 вося” кывъясӧн;

2) 2 юкӧнӧ “2020 вося тӧвшӧр тӧлысь 1 лунсянь заводитӧмӧн” кывъяс бӧрын содтыны “2022 вося ӧшым тӧлысь 31 лунӧдз” кывъяс;

3) содтыны татшӧм сюрӧса 21 юкӧн:

“21. Урчитны, мый 2023 восянь заводитӧмӧн инвестиция проект Лыддьӧгӧ пыртігӧн вот мынтысь вермӧ перйыны инвестиция вотсӧ инвестиция проектсӧ Лыддьӧгӧ пыртан волӧн тӧвшӧр тӧлысь 1 лунсянь заводитӧмӧн, условиеясӧ кутчысигӧн, кутшӧмъясӧс урчитӧма тайӧ Оланпаслӧн 1 статьяса 1 юкӧнлӧн 2 пунктӧн.”;

4) 3 юкӧнын “2022 вося ӧшым тӧлысь 31 лунӧдз” кывъяс вежны “2025 вося ӧшым тӧлысь 31 лунӧдз, тайӧ статьяса 2 юкӧнӧн урчитӧм случай кындзи” кывъясӧн;

5) 4 юкӧнын:

а) “2022 вося” кывъяс вежны “2025 вося” кывъясӧн;

б) “урчитӧм период помасьтӧдз” кывъяс бӧрын содтыны “, тайӧ статьяса 2 юкӧнӧн урчитӧм случай кындзи” кывъяс.

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь да паськалӧ 2023 вося тӧвшӧр тӧлысь 1 лунсянь артмӧм инӧда йитӧдъяс вылӧ, тайӧ Оланпаслӧн 1 статьяса 2 пунктлӧн 2 пунктув да 5 пунктувса “б” пунктув кындзи, кутшӧмъяс вынсялӧны 2024 вося тӧвшӧр тӧлысь 1 лунсянь.

Коми Республикаса Веськӧдлан котырлы примитны нормативнӧй инӧда актъяс, кутшӧмъяс могмӧдӧны тайӧ Оланпас збыльмӧдӧмсӧ.

Коми Республикаса Юралысь В.В. Уйба

Сыктывкар

2023 вося лӧддза-номъя тӧлысь 30 лун

55-РЗ №